Carmina (Catullus)/51
Ille mi par esse deo uidetur，
Ille, si fas est, superare diuos,
Qui sedens aduersus identidem te
          Spectat et audit

Dulce ridentem, misero quod omnis
Eripit sensus mihi: nam simul te,
Lesbia, adspexi, nihil est super mi
          •      •      •      •

Lingua sed torpet, tenuis sub artus
Flamma demanat, sonitu suopte
Tintinant aures, gemina teguntur
          Lumina nocte.

Otium, Catulle, tibi molestum est:
Otio exsultas nimiumque gestis.
Otium et reges prius et beatas
          Perdidit urbes.

Sapphici

en:Catullus 51
ru:Тот богоравный был избран судьбою (Катулл/Фет)